paragraph_text: Pierre od Polignaca, punim imenom Pierre Marie Xavier Raphaël Antoine Melchior de Polignac (Morbihan, Francuska, 24. listopada 1895. – Pariz, Francuska, 10. studenog 1964.), franucski grof iz aristokratske obitelji Polignac, koji se oženio s monegaškom prijestolonasljednicom Charlottom od Monaka, nakon čega je preuzeo njeno prezime Grimaldi i dobio naslov vojvode od Valentinoisa. Nakon smrti njegova punca, kneza Luja II. od Monaka, vlast nad kneževinom pripala je Pierrovom sinu Rainieru, koji je također nastavio koristiti prezime Grimaldi.